cyanic-selkie/wikianc huggingface dataset:
Όλαφ Ε΄ της Νορβηγίας
Βιογραφία
Στις 21 Μαρτίου 1929 παντρεύτηκε στο Όσλο την πρώτη εξαδέλφη του Πριγκίπισσα Μάρθα της Σουηδίας, με την οποία απέκτησε ένα γιο, τον Χάραλντ, και δύο κόρες, την Ράγκνχιλντ και την Άστριντ.
Το 1939, έτος έναρξης του Β΄ Παγκοσμίου Πολέμου, ο πρίγκιπας Όλαφ διορίστηκε ναύαρχος του Βασιλικού Ναυτικού της Νορβηγίας και στρατηγός του Νορβηγικού Στρατού. Κατά τη διάρκεια της γερμανικής εισβολής στη Νορβηγία, βρέθηκε δίπλα στον πατέρα του κατά τις στρατιωτικές επιχειρήσεις και αυτοεξορίστηκε μαζί του στην Αγγλία, όταν πλέον ο έλεγχος της χώρας είχε χαθεί.
Ο Όλαφ έκανε πολλές επισκέψεις σε νορβηγικά και συμμαχικά στρατεύματα στο Ηνωμένο Βασίλειο, τον Καναδά και τις Ηνωμένες Πολιτείες. Το 1944 διορίστηκε στη θέση του Αρχηγού του Νορβηγικού Επιτελείου Άμυνας. Εξαιτίας του ρόλου του υπέρ των συμμάχων απέκτησε πολλές διακρίσεις, συμπεριλαμβανομένων των πολεμικών σταυρών της Νορβηγίας, της Γαλλίας, της Ελλάδας και της Ολλανδίας.
Μετά το θάνατο του πατέρα του, στις 21 Σεπτεμβρίου 1957, ανήλθε στο νορβηγικό θρόνο και έγινε εξαιρετικά δημοφιλής. Του άρεσε να οδηγεί ο ίδιος τα αυτοκίνητά του και χρησιμοποιούσε τις δημόσιες λωρίδες, έστω και αν ως μονάρχης είχε το δικαίωμα να οδηγεί στις λωρίδες των λεωφορείων.
Ως βασιλιάς έδειξε έντονο ενδιαφέρον για τα στρατιωτικά θέματα και πήρε σοβαρά το ρόλο του ως αρχηγού των ενόπλων δυνάμεων. Αντιπροσώπευσε τη Νορβηγία εκτενώς στο εξωτερικό με τη διεξαγωγή πολλών επισκέψεων σε διάφορα μέρη του πλανήτη.
Κατά τη διάρκεια του καλοκαιριού του 1990, ο βασιλιάς Όλαφ υπέφερε από προβλήματα υγείας, αλλά σχετικά ανέκαμψε κατά τη διάρκεια των Χριστουγέννων του ίδιου έτους. Στις 17 Ιανουαρίου του 1991, όντας σε ηλικία 87 ετών, απεβίωσε στο Όσλο από έμφραγμα του μυοκαρδίου. Στον θρόνο τον διαδέχθηκε ο γιος του Χάραλντ.
Παραπομπές
}
Κατηγορία:Βασιλείς της Νορβηγίας Κατηγορία:Ολυμπιονίκες της ιστιοπλοΐας Κατηγορία:Τάγμα της Ακάνθου Κατηγορία:Προτεστάντες μονάρχες Κατηγορία:Οίκος του Γκλύξμπουργκ Κατηγορία:Πρίγκιπες της Δανίας Κατηγορία:Διάδοχοι της Νορβηγίας
Διάταξη χάρτη με τον νότο στην κορυφή
Η διάταξη χάρτη με τον νότο στην κορυφή είναι ο γεωγραφικός προσανατολισμός του χάρτη έτσι ώστε ο νότος να εμφανίζεται στο πάνω μέρος του και ο βορράς στο κάτω, σε μια περιστροφή 180 μοιρών από την καθιερωμένη διάταξη του βορρά στην κορυφή και του νότου στη βάση. Οι χάρτες με αυτή την διάταξη καλούνται επίσης και αναποδογυρισμένοι ή ανεστραμμένοι χάρτες.
Ψυχολογική επιρροή
Σύμφωνα με μια ψυχολογική έρευνα του 2011 η αναστρεμμένη σε σχέση με την καθιερωμένη εκδοχή του χάρτη, η εμφάνιση των χαρτών αυτών στους εθελοντές που συμμετείχαν στο πείραμα, είχε ψυχολογικό αντίκτυπο κατά τη θέαση τους, καθώς γενικώς ο βορράς συσχετίζεται με καλύτερο επίπεδο διαβίωσης και διαφορετικό κλίμα, ενώ ο νότος με φτωχότερο επίπεδο βιωσιμότητας και χαμηλότερο υψόμετρο, κάτι που άλλαξε μόλις παρουσιάστηκαν οι χάρτες.
Οι ερευνητές θεωρούν πως υπάρχει μια γενική συσχέτιση μεταξύ της τοποθεσίας του χάρτη και του καλού (βορράς) / κακού (νότος) η οποία προκαλείται από: Επίσης, σε διάφορες γλώσσες του κόσμου γίνεται η αναφορά πως κάποιος πηγαίνει πάνω όταν ταξιδεύει στον βορρά με το πάνω να έχει μια ασυναίσθητη γενική συσχέτιση με το καλό (π.χ. είμαι στα πάνω μου, η απόδοση ανέβηκε κατακόρυφα), και κάτω όταν ταξιδεύει προς τον νότο και το οποίο συνήθως στη γενική χρήση της γλώσσας σχετίζεται με κάτι κακό (π.χ. με πήρε η κάτω βόλτα, έπεσα πολύ χαμηλά).
Μερίδα παιδαγωγών στις ΗΠΑ χρησιμοποιούν ορισμένες φορές τους χάρτες με την κορυφή στο νότο, έτσι ώστε να ενθαρρύνουν την αντίληψη της διαπολιτισμικής ποικιλίας στους μαθητές και να αποθαρρύνουν τα στερεότυπα.
Ιστορία των ανεστραμμένων χαρτών
Κατά τους διάφορους ιστορικούς χρόνους δεν ήταν σπάνιο οι χάρτες να εμφανίζονται με διάφορους προσανατολισμούς, είτε ως αποτέλεσμα της αντίληψης τους είτε για πολιτικούς λόγους.
Εξωτερικοί σύνδεσμοι
Κατηγορία:Προσανατολισμός
Ξάνθος (μυθολογία)
Στην ελληνική μυθολογία με το όνομα Ξάνθος είναι γνωστά τα παρακάτω δύο διαφορετικά πρόσωπα:
Παραπομπές
Κατηγορία:Πρόσωπα της ελληνικής μυθολογίας Κατηγορία:Τρωικός Πόλεμος Κατηγορία:Μυθικοί βασιλείς της Θήβας
Μέγας Δρουγγάριος
Ο τίτλος Μέγας Δρουγγάριος κατά κανόνα αναφέρεται στον Δρουγγάριο της Βίγλας κατά την ύστερη Βυζαντινή Αυτοκρατορία. Μπορεί επίσης να αναφέρεται και στον Μέγα Δρουγγάριο του Στόλου.
Μονσεράτ (βουνό)
Το Μονσεράτ (καταλανικά: Montserrat, προφορά  [munsəˈrat] ή [monseˈrat])) είναι όρος της Καταλονίας που παραδοσιακά θεωρείται ένα εκ των πιο χαρακτηριστικών συμβόλων της λόγω και της παρουσίας του μοναστηρίου της ομώνυμης Παναγίας. Το ομώνυμο νησί βαπτίστηκε έτσι από τον Χριστόφορο Κολόμβο το 1493 ως αφιέρωμα στην Παναγία του μοναστηριού ενώ ως κύριο όνομα είναι ένα εκ των δημοφιλέστερων στην Καταλονία. Η υψηλότερη κορυφή ονόματι Σαν Ζερόνι αγγίζει τα 1.236,4 μέτρα. Πέραν του μοναστηριού της Παναγίας του Μονσεράτ, προστάτιδας της Καταλονίας, και του Αγίου Σπηλαίου όπου σύμφωνα με το θρύλο στο 880 βρέθηκε εικόνα της Παναγίας, στο όρος εντοπίζονται διάφορες σκήτες και μικρές εκκλησίες.
Το Μοναστήρι της Παναγίας της Μονσεράτ που φιλοξενεί την εικόνα της Παναγίας, έργο ρομανικού ρυθμού του 12ου αιώνα, αποτελεί ένα από τα σημαντικότερα προσκυνήματα της Καταλονίας και έναν από τους πιο γνωστούς τουριστικούς προορισμούς. Το μοναστήρι είναι έργο βενεδικτίνων μοναχών και ανακαινίστηκε το 1925 από τον αρχιτέκτονα Ζοζέπ Πουτς ι Καδαφάλκ. Το ίδιο μοναστήρι φιλοξενεί μεγάλη βιβλιοθήκη και αποτέλεσε κατά το παρελθόν τόπο φύλαξης βιβλίων και εγγράφων. Μάλιστα, κατά την διάρκεια της δικτατορίας του στρατηγού Φράνκο λειτούργησε ως φορέας υποστήριξης της καταλανικής γλώσσας και του χριστιανοδημοκρατικού καταλανισμού.
Το μοναστήρι και ο ορεινός όγκος είναι προσβάσιμοι μέσω αυτοκινητοδρόμου, τελεφερίκ και τρένων ενώ υφίστανται διάφορες μονοπάτια που το διασχίζουν.
Εξωτερικοί σύνδεσμοι
Κατηγορία:Βουνά της Καταλωνίας Κατηγορία:Πολιτισμός της Καταλωνίας Κατηγορία:Επαρχία της Βαρκελώνης
Κόλπος της Λάρνακας
Ο Κόλπος της Λάρνακας είναι κόλπος της Κύπρου και ονομάζεται έτσι από την πόλη της Λάρνακας που βρίσκεται σε αυτόν. Ο κόλπος ορίζεται στα ανατολικά από το ακρωτήριο Πύλας και στα νότια από το ακρωτήριο Κίτι και έχει μήκος 39 χιλιόμετρα.
Ο κόλπος της Λάρνακας έχει δώσει κατά καιρούς μεγάλους σεισμούς, όπως αυτό της 15 Σεπτεμβρίου 1961 που προκάλεσε πολλές ζημιές σε κτίρια.
Παραπομπές
Λαρνακας Κολπος
Στατιστική μέθοδος
Με τον όρο Στατιστική μέθοδος, ή ορθότερα στατιστικές μέθοδοι χαρακτηρίζεται ένα σύνολο μεθόδων της Στατιστικής με τις οποίες και επιχειρείται η επεξεργασία και ανάλυση των στατιστικών δεδομένων. Οι στατιστικές μέθοδοι δεν θα πρέπει να συγχέονται με τις διάφορες ερευνητικές μεθόδους, ή τεχνικές επινοήσεις συλλογής δεδομένων, ή τρόπους απόσπασης απαντήσεων. Οι στατιστικές μέθοδοι αποτελούν, ουσιαστικά, όργανα ανάλυσης δεδομένων που έχουν συλλεχθεί με οποιοδήποτε τρόπο
Ιστορία
Η ιστορία της στατιστικής μεθόδου με την αρχική περιγραφική μορφή της ταυτίζεται με την ιστορία της Στατιστικής. Με την αναλυτική όμως μορφή της ως ανεξάρτητη μέθοδος της παρατήρησης και του πειράματος άρχισε ν΄ αναπτύσσεται ιδιαίτερα από τους ψυχολόγους, όπου και αποτελεί τη μοναδική μαθηματική μέθοδο που χρησιμοποιούν ακόμα και σήμερα. Ένας από τους πρωτοπόρους του χώρου ήταν ο Βέλγος μαθηματικός Quetelet (1796-1874) που εφάρμοσε την καμπύλη Λαπλάς - Γκάους στη κατανομή ανθρωπομετρικών δεδομένων. Κύριος όμως εισηγητής της στατιστικής μεθόδου στη Ψυχολογία ήταν ο Άγγλος Φράνσις Γκάλτον (Francis Galton) με το βιβλίο του "Hereditary Genius" στη μέτρηση μεγαλοφυΐας. Το 1877 ο Γκάλτον εισήγαγε την τεχνική της συνάφειας, την οποία όμως είχε επινοήσει ο Γάλλος Α. Μπραβέ (Auguste Bravais) το 1846, καθώς και τις γραφικές αναπαραστάσεις. Το 1896 ο Καρλ Πίρσον (Karl Pearson) διαμόρφωσε μια ειδική μαθηματική θεωρία που υπήρξε γόνιμη μετά τη συνεργασία του με τον Φ. Γκάλτον.
Από το 1900 και μετά η στατιστική μέθοδος αρχίζει να εμφανίζεται με γοργό ρυθμό σε πολλά συγγράμματα όπως του Theorndike και του Woodworth. Σημαντική επίσης υπήρξε η συνεισφορά του Εργαστηρίου της Ευγονικής του Λονδίνου όπου το 1901 συγχωνεύτηκε με το Εργαστήριο Βιομετρίας με την προσάρτησή τους στο University College των οποίων οι διευθυντές (K. Pearson και R. Fisher) ταύτισαν την ανατολή του αιώνα με την εισαγωγή της στατιστικής μεθόδου τόσο στη πειραματική όσο και στην εφαρμοσμένη ψυχολογία. Στα δε επόμενα χρόνια προστέθηκε και η λεγόμενη παραγοντική ανάλυση.
Διάκριση
Γενικά οι Στατιστικές μέθοδοι διακρίνονται σε διάφορες ομάδες ανάλογα του τρόπου προσέγγισης ασφαλών συμπερασμάτων. Αυτές είναι:
Πηγές
Κατηγορία:Μεθοδολογία
Μετεκλογικές ταραχές στο Ιράν (2009)
thumb|right|250px|Σκηνές καταστροφής στο Ιράν
Οι διαδηλώσεις έμειναν γνωστές ως η «Πράσινη Επανάσταση» από το κομματικό χρώμα του Μουσάβι. Και οι τρεις υποψήφιοι πρόεδροι έκαναν λόγο για εκτεταμένη νοθεία. Ο Μοχσέν Ραζί και ο Μουσάβι υπέβαλαν επίσημες ενστάσεις, με τον τελευταίο να δηλώνει πως «δεν πρόκειται να υποχωρήσει σε αυτή τη χειραγώγηση», λίγο πριν την υποβολή επίσημης έφεσης αμφισβήτησης του αποτελέσματος στο Συμβούλιο των Φρουρών στις 14 Ιουνίου.
Ο Αχμεντινετζάντ χαρακτήρισε την εκλογή «απολύτως καθαρή» και το αποτέλεσμα «σπουδαία νίκη» για το Ιράν. Αποτέλεσμα των συγκρούσεων μεταξύ διαδηλωτών και παραστρατιωτικών δυνάμεων ήταν ο θάνατος τουλάχιστον 20 ατόμων και ο τραυματισμός πολλών άλλων.
Ο εκπρόσωπος του Συμβουλίου των Φρουρών του Συντάγματος επιβεβαίωσε τις υποψίες για παρατυπίες στις εκλογές της 12ης Ιουνίου, καθώς διαπιστώθηκε πως σε πενήντα εκλογικές περιφέρειες παρατηρήθηκαν περισσότερες ψήφοι από τους εγγεγραμμένους ψηφοφόρους.
Παραπομπές
Κατηγορία:Πολιτική του Ιράν Ιραν 2009
Πανεπιστήμιο Λευκωσίας
200px|thumb|Παλαιότερο έμβλημα
Το Πανεπιστήμιο Λευκωσίας (αγγλικά: University of Nicosia, UNIC) είναι ιδιωτικό πανεπιστήμιο ανώτερης και ανώτατης εκπαίδευσης στην Κύπρο. Ονομάζεται επίσης Intercollege of Nicosia και ιδρύθηκε το 1980. Ξεκίνησε τη λειτουργία του στην Κύπρο ως ιδιωτικό πανεπιστήμιο τον Οκτώβριο του 2007, μετά από απόφαση του Υπουργικού Συμβουλίου της Κύπρου. Παραρτήματα του Πανεπιστημίου Λευκωσίας υπάρχουν επίσης στη Λεμεσό και τη Λάρνακα.
Το Πανεπιστήμιο Λευκωσίας έχει πάνω από 12.000 φοιτητές που προέρχονται από 70 διαφορετικές χώρες και σπουδάζουν στα προπτυχιακά, μεταπτυχιακά και διδακτορικά προγράμματά του.
Το Πανεπιστήμιο Λευκωσίας στεγάζεται στην περιοχή της Μακεδονίτισσας. Είναι χωρισμένο σε τρία κτίρια τα οποία επικοινωνούν μεταξύ τους, το main building, το millenium building και το europa building. Διαθέτει έξι αμφιθέατρα διαλέξεων και ένα μεγάλο υπαίθριο αμφιθέατρο, εργαστήριο με Η/Υ και για τεχνικούς Η/Υ, εργαστήρια αισθητικής, μαγειρικής και τεχνών, ενώ πλούσια είναι η βιβλιοθήκη του με χώρο μελέτης για τους φοιτητές.
Προσφέρει ποικίλα προγράμματα σπουδών. Στεγάζει διάφορους κλάδους όπως τους κλάδους παιδαγωγικών, νοσηλευτικής, μαγειρικής και άλλους. Η διδασκαλία γίνεται στα Αγγλικά. Ο μόνος κλάδος που διδάσκεται στα Ελληνικά είναι ο κλάδος των παιδαγωγικών. Το Πανεπιστήμιο Λευκωσίας προσφέρει επίσης και μεταπτυχιακά προγράμματα στην ψυχολογία, την κοινωνιολογία, τις διεθνείς σχέσεις, την εκπαίδευση, την ειδική εκπαίδευση και στη διοίκηση επιχειρήσεων.
Ιατρική σχολή
Η Ιατρική σχολή προσφέρει δύο προγράμματα Ιατρικής καί 4 μεταπτυχιακά προγράμματα. Το τετραετές πτυχίο Ιατρικής MB BS προσφέρεται σε συνεργασία με την Ιατρική Σχολή του Saint George’s University of London και δέχεται πτυχιούχους. Το εξαετές πτυχίο Ιατρικής MD δέχεται αποφοίτους δευτεροβάθμιας εκπαίδευσης υψηλής εκπαιδευτικής στάθμης. Η Ιατρική Σχολή προσφέρει τρία μεταπτυχιακά προγράμματα σε επίπεδο Μάστερ, στη Δημόσια υγεία (MPH), στην Οικογενειακή ιατρική (MSC FM) και στη Διοίκηση ιατρικών υπηρεσιών (MHSA). Η σχολή προσφέρει επίσης διδακτορικό πρόγραμμα (PhD).
Εξωτερικοί σύνδεσμοι
Κατηγορία:Λευκωσία Λευκωσια
Παναγία Ευαγγελίστρια (Λεμεσός)
Η Παναγία Ευαγγελίστρια είναι συνοικία του Δήμου Λεμεσού.
Τοποθεσία
Στα βόρεια, ανατολικά και νότια συνορεύει με την Αγία Φύλα ενώ στα δυτικά συνορεύει με τα Πάνω Πολεμίδια.
Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός της Παναγίας Ευαγγελίστριας παρουσιάζει αυξομειώσεις στην πορεία των χρόνων. Ο πίνακας που ακολουθεί παρουσιάζει τον πληθυσμό της Παναγίας Ευαγγελίστριας όπως καταγράφηκε στις απογραφές πληθυσμού που έγιναν στην Κύπρο.
Διάφορα
Στη συνοικία Παναγίας Ευαγγελίστριας βρίσκεται το Εθνικό Δασικό Πάρκο Λεμεσού (ή Εθνικό Δασικό Πάρκο Πολεμιδιών). Επιπλέον, βρίσκεται το Αθλητικό Κέντρο Σπύρος Κυπριανού, το μεγαλύτερο κλειστό αθλητικό κέντρο στην Κύπρο.
Παραπομπές
Κατηγορία:Συνοικίες Δήμου Λεμεσού
Σαυρόψιδα
Τα Σαυρόψιδα είναι μία ομάδα των αμνιωτών που περιλαμβάνει όλα τα σωζόμενα ερπετά και πτηνά καθώς και τους απολιθωμένους προγόνους τους, συμπεριλαμβανομένων των δεινοσαύρων, των άμεσων προγόνων των πουλιών. Τα Σαυρόψιδα διακρίνονται από τα Συναψιδωτά, τα οποία περιλαμβάνουν τα θηλαστικά και τους απολιθωμένους προγόνους τους.
Κατηγορία:Τετράποδα
Ζιαήλας της Βιθυνίας
Ο Ζιαήλας (265 π.Χ. - 228 π.Χ.) από τη Δυναστεία των Νικομηδιδών ήταν βασιλιάς του ελληνιστικού κράτους της Βιθυνίας, στην Ανατολία, κατά το δεύτερο μισό του 3ου αιώνα π.Χ. Ήταν γιος του Νικομήδη Α' του Φιλέλληνα, ιδρυτή της πρωτεύουσας του κράτους, Νικομήδειας. Όπως ο πατέρας και ο παππούς του, έτσι κι εκείνος είχε ιδρύσει μια πόλη που πήρε το όνομά του, η τοποθεσία της οποίας μας είναι δυστυχώς άγνωστη.
Ο Νικομήδης Α' παντρεύτηκε δύο φορές: από την πρώτη του σύζυγο, Διτιζέλη, με καταγωγή από τη Φρυγία, απέκτησε δύο γιους, τον Προύσια και το Ζιαήλα, καθώς και μία κόρη, τη Λυσάνδρα. Ωστόσο η δεύτερη σύζυγός του, η φιλόδοξη Εταζέτα, τον έπεισε να παραμερίσει τα τέκνα από τον πρώτο του γάμο και να ορίσει διάδοχο ανάμεσα στα δικά της παιδιά. Τα τελευταία ήταν ακόμη σε νηπιακή ηλικία όταν ο πατέρας τους απεβίωσε περίπου το 255 π.Χ. Στη διαθήκη του ανέθεσε την κηδεμονία τους στους βασιλείς Αντίγονο Β' Γονατά της Μακεδονίας και Πτολεμαίο Β' της Αιγύπτου. Η συμφωνία περιελάμβανε επίσης τις πόλεις Ηράκλεια, Κίο και Βυζάντιο.
Στο βασίλειο επίτροπος των ανήλικων διαδόχων ορίστηκε η Εταζέτα. Όταν η Ζιαήλας είχε χάσει τα δικαιώματά του στο θρόνο είχε καταφύγει στην Αρμενία, στην αυλή του Βασιλιά Σάμη. Όταν ο πατέρας του πέθανε, αμέσως προσπάθησε να διεκδικήσει τα δικαιώματά του στο θρόνο με τη βία, με τη βοήθεια ορισμένων Γαλατών. Παρόλο που τη μητριά του υποστήριξαν γειτονικοί βασιλείς, ο Ζιαήλας κατέκτησε αρχικά μέρος και κατόπιν το σύνολο της Βιθυνίας, αναγκάζοντας την Εταζέτα να δραπετεύσει στη μακεδονική αυλή με τους γιους της.
Τον Ζιαήλα διαδέχτηκε ο γιος του, Προυσίας Α', γύρω στο 228 π.Χ., όταν έχασε τη ζωή του από Γαλάτες φυλάρχους. Τους κάλεσε σε δείπνο κάνοντας υστερόβουλες σκέψεις, ωστόσο κατέληξε να χάσει ο ίδιος τη ζωή του. Στο θρόνο της Βιθυνίας τον διαδέχτηκε ο γιος του, Προυσίας Α'.
Παραπομπές
Κατηγορία:Ηγεμόνες της Βιθυνίας Κατηγορία:Δυναστεία των Νικομηδιδών
Τεχνολογίες πλέγματος
Η τεχνολογία υπολογιστικού πλέγματος (Grid computing) αποτελεί μια τεχνολογία με σκοπό την εκτέλεση υπολογισμών και την επεξεργασία δεδομένων υψηλής κλίμακας. Μέσω αυτής οι χρήστες της έχουν τη δυνατότητα να αντλούν την ενέργεια, χωρίς να πρέπει να ασχολούνται με την παραγωγή της. Με λίγα λόγια αντί να κατέχει ο ίδιος την υπολογιστική ισχύ που χρειάζεται ο χρήστης έχει πρόσβαση σε κατανεμημένες συστοιχίες υπολογιστών και αποθηκευτικού χώρου τις οποίες μπορεί να χρησιμοποιήσει όπως επιθυμεί.
Στέφανος Γ΄ του Ωξόν
Ο Στέφανος Γ΄, γαλλ. Étienne III (απεβ. 1241) από τουν Οίκο της Ιβρέας ήταν κόμης του Ωξόν (Auxonne).
Τεχνολογίες πλέγματος
Τρόπος χρήσης του υπολογιστικού πλέγματος
Για τη χρήση του υπολογιστικού πλέγματος ο χρήστης ακολουθεί μια διαδικασία εγγραφής, ώστε να αποδείξει ότι είναι μέλος κάποιο ακαδημαϊκού ή ερευνητικού ιδρύματος. Έπειτα, πρέπει να προσχωρήσει στην ομάδα του επιστημονικού το πεδίου. Τότε θα μπορέσει να μεταφέρει δεδομένα προς αποθήκευση στο πλέγμα και να εκτελέσει εργασίες.
Στέφανος Γ΄ του Ωξόν
Βιογραφία
Ήταν γιος του Στεφάνου Β΄ κόμη του Ωξόν και της Γιούντιτ (Judith), κόρης του Ματθαίου Α΄ δούκα της Λωρραίνης.
Τεχνολογίες πλέγματος
Τρόπος χρήσης του υπολογιστικού πλέγματος
Το μοντέλο χρήσης του υπολογιστικού πλέγματος δε βασίζεται στην αλληλεπιδραστική εκτέλεση. Η κατανομή των αρχείων και των προγραμμάτων αναλαμβάνεται από την υποδομή και όχι από το χρήστη σύμφωνα με τη διαθεσιμότητα των πόρων. Το πλέγμα αποτελείται από πλήθος μηχανημάτων και αποθηκευτικών μονάδων, με αποτέλεσμα την προσφορά υψηλών αριθμών πόρων.
Στέφανος Γ΄ του Ωξόν
Οικογένεια
O Στέφανος Γ΄ και η Βεατρίκη διαζεύχθηκαν το 1197/1200.
Τεχνολογίες πλέγματος
Εφαρμογή τεχνολογιών πλέγματος
Παρά το γεγονός ότι τα υπολογιστικά συστήματα είναι πάρα πολύ δυνατά τη σημερινή εποχή, τα πλέγματα χρησιμοποιούνται ακόμα σε πολύ υψηλό βαθμό.
Στέφανος Γ΄ του Ωξόν
Οικογένεια
Ο Στλεφανος Γ΄ έκανε πριν το 1212 δεύτερο γάμο, με την Αγνή του Ντρε, κόρη του Ροβέρτου Β΄ κόμη του Ντρε· δεν απέκτησαν απογόνους.
Τεχνολογίες πλέγματος
Εφαρμογή τεχνολογιών πλέγματος
Οι τεχνολογίες πλέγματος αφορούν τις κατηγορίες προγραμματισμού και τις κατηγορίες υπολογισμών. Εκμεταλλεύονται όμως κυρίως εφαρμογές, οι οποίες μπορούν να αξιοποιήσουν τα με τον καλύτερο δυνατό τρόπο. Για παράδειγμα εφαρμογές που εκμεταλλεύονται τις δυνατότητες του παράλληλου προγραμματισμού, την παράλληλη αξιοποίηση πόρων, την επιτάχυνση εκτέλεσης εφαρμογών, την αξιοπιστία μέσω μηχανισμών διαφάνειας λαθών και γενικότερα την καλύτερη οργάνωση και διαχείριση πόρων.
Στέφανος Γ΄ του Ωξόν
Οικογένεια
Από μία μη νόμιμη σχέση του είχε ένα φυσικό τέκνο:
Τεχνολογίες πλέγματος
Σημασία τεχνολογιών πλέγματος
Πολλές δραστηριότητες της επιστήμης βρίσκουν εφαρμογές στα πλέγματα. Για παράδειγμα, η Ιατρική, η Σεισμολογία, η Μετεωρολογία, η Πληροφορική, η Φυσική και η Χημεία χρησιμοποιούν την υπολογιστική ισχύ των πλεγμάτων (grids).
Στέφανος Γ΄ του Ωξόν
Αναφορές σε Πηγές
Κατηγορία:Οίκος της Ιβρέας
Τεχνολογίες πλέγματος
Σημασία τεχνολογιών πλέγματος
Ακόμη μια εφαρμογή των τεχνολογιών πλέγματος είναι η χρήση αποθηκευτικού χώρου και φιλοξενίας υπηρεσιών. Αυτό είναι το λεγόμενο υπολογιστικό νέφος (cloud computing).
Τεχνολογίες πλέγματος στην Ελλάδα
Το ευρωπαϊκό έργο Hellas Grid το 2003 ήταν ο λόγος ένταξης των τεχνολογιών πλέγματος στην Ελλάδα, το οποίο δημιούργησε ένα κείμενο στρατηγικής για τις ανάγκες της χώρας μας σε υπολογιστικούς πόρους πλέγματος. Στη συνέχεια το Hellas Grid ενσωματώθηκε στο Ευρωπαϊκό Grid το οποίο αναπτυσσόταν εκείνη την εποχή. Έτσι, δημιουργήθηκαν νησίδες υπερυπολογιστών σε Ελληνικά ακαδημαϊκά ιδρύματα, τα οποία ενσωματώθηκαν στην Ευρωπαϊκή υποδομή.
Εξωτερικοί σύνδεσμοι
Κατηγορία:Πληροφοριακά συστήματα Κατηγορία:Τεχνολογία
Βους ο ταύρος
Ο  Βους ο ταύρος είναι η επιστημονική ονομασία που έχει δοθεί στο σύνολο των οικόσιτων βοοειδών του Παλαιού Κόσμου που κατάγονται από τον άγριο Ούρο (γνωστός και ως άουροχς ή βους ο αρχέγονος). Είναι ένα είδος μεγαλόσωμων μηρυκαστικών θηλαστικών (ύψος 120 με 150 εκατοστόμετρα και βάρος 600 με 800 κιλά). Διακρίνονται δύο κύρια υποείδη: η οικόσιτη αγελάδα της Ευρώπης (Βους ο ταύρος ο ταύρος, συν. Βους ο πρωτογενής ο ταύρος) και το ζεμπού (Βους ο ταύρος ο ινδικός, συν. Βους ο πρωτογενής ο ταύρος), στα οποία κάποιοι συγγραφείς προσθέτουν και το παλαιότερο Βους ο ταύρος ο πρωτογενής, ο Άουροχς που εξαφανίστηκε στις αρχές του 17ου αιώνα σε άγρια κατάσταση (αν και κάποια από αυτά είχαν επίσης εξημερωθεί), αλλά οι επιστήμονες επιχειρούν να ανασυστήσουν μία φυλή του.
Αν και δεν είναι γνωστό πότε εξημερώθηκε το ζώο και έγινε κατοικίδιο, φαίνεται ότι η εξημέρωση έγινε στη Μέση Ανατολή, και ύστερα η εκτροφή τους αναπτύχθηκε σταδιακά σε ολόκληρο τον πλανήτη. Οι κυριότερες υπηρεσίες τους ήταν η παραγωγή κρέατος, γάλακτος και η εργασία. Οι βοοΐνες υπηρετούν επίσης στην παραγωγή δέρματος, κεράτων για τα μαχαίρια, ή κοπριάς για θέρμανση και για την γονιμοποίηση των εδαφών.
Οι βοοΐνες ενθουσίαζαν πάντα τους ανθρώπους, για τους οποίους ο ταύρος είναι ένα σύμβολο δυνάμεως και γονιμότητας. Για αυτό, αυτά τα ζώα είναι παρόντα σε διάφορες θρησκείες.
Αποτελούν αναπόσπαστο κομμάτι του δυτικού πολιτισμού, και βρίσκονται ως θέμα εμπνεύσεως ζωγράφων και γλυπτών ή σαν πρόσωπα κόμικς, ταινιών ή διαφημίσεων.
Ονομασίες που δηλώνουν τους αντιπροσώπους του είδους
Το είδος δεν έχει γενική κοινή ονομασία, αλλά διάφοροι όροι χρησιμοποιούνται για διαχωρισμό των αντιπροσώπων του, βάσει του φύλου τους, της ηλικίας τους ή της καταγωγής τους.
Στο πλαίσιο της εκτροφής, ο όρος «βοοειδές» χρησιμοποιείται συχνά για να δηλώσει το είδος, μολονότι αυτός ο όρος επίσης αναφέρεται ευρύτερα σε όλη την οικογένεια των Βοοειδών.
Ανατομία
thumb|right|Κρανίο του είδους Ο Βους ο ταύρος είναι ένα μεγάλο εύρωστο ζώο, που ζυγίζει κατά μέσο όρο 750 χιλιόγραμμα, αν και με μεγάλες διακυμάνσεις (μεταξύ 150 και 1.350 χιλιογράμμων ), και έχει ύψος κυμαινόμενο μεταξύ 120 και 150 εκατοστόμετρα ανάλογα με την φυλή και το άτομο.
Η οδόντωσή τους είναι προσαρμοσμένη σε φυτική τροφή. Αποτελείται από 32 δόντια στους ενηλίκους: οκτώ κάτω τομείς, τέσσερεις προγομφίους και τρεις γομφίους σε κάθε γνάθο. Οι κοπτήρες είναι προσανατολισμένοι προς τα μπροστά. Επιτρέπουν την κοπή των χόρτων. Οι βοοίνες δεν έχουν άνω τομείς. Αυτοί έχουν αντικατασταθεί από μία σφαιρική προεξοχή των ούλων. Η γνάθος είναι προσαρμοσμένη σε κυκλική κίνηση που επιτρέπει στο ζώο να βόσκει. Οι γομφίοι τους τούς επιτρέπουν να συνθλίβουν τα φυτά για να είναι επαρκώς λεπτά ωστε να γίνει κατάλληλη πέψη. Η προεκτατή γλώσσα τους, καλύπτεται από καράτινες θηλές που την καθιστούν τραχιά. Το ρύγχος είναι πλατύ και παχύ. Το μέτωπο είναι αρκετά μεγάλο, επίπεδο, και φέρει σγουρό και παχύ τρίχωμα στην προεξέχουσα κορυφή του : ο κότσος. Μεταξύ της γραμμής των ματιών και του ρύγχους, το μέτωπο προεκτείνεται στο επιρρίνιο. Το ζώο διαθέτει δύο κοίλα κέρατα, ένα σε κάθε πλευρά του κρανίου του (αν και σε πολλές φυλές οι αγελάδες δεν έχουν κέρατα, παρά μόνο οι ταύροι), των οποίων το μέγεθος ποικίλλει ανάλογα με το ζώο. Τα κέρατα είναι γενικώς προσανατολισμένα προς τα επάνω, ή προς τα πλάγια, και το σχήμα τους θυμίζει λύρα. Τα αυτιά βρίσκονται χαμηλά και έχουν σχήμα χωνιού, κρεμαστά στα ζεμπού. Εξωτερικά τα πτερύγια καλύπτονται από λεπτό τρίχωμα και εσωτερικά από μακρύ τρίχωμα. Τα μάτια είναι ελαφρώς σφαιρικά.
center|thumb|Σχηματική περιγραφή του κεφαλιού της αγελάδας : 1. Salière 2. Αυτί 3. Κρόταφος 4. Κέρατο 5. Κότσος 6. Μέτωπο 7. Μάτι 8. Επιρρίνιο 9. Ρουθούνι 10. Ρύγχος 11. Γένειο 12. Auge 13. Λαιμός
Ο Βους ο ταύρος έχει κοντό και πλατύ λαιμό, και προγούλι που κρέμεται κάτω από το στήθος. Η ουρά του, είναι μακριά και φουντωτή στην άκρη. Συνδέεται πολύ ψηλά, σε μία εσοχή ανάμεσα στα οστά της λεκάνης. Η πλάτη είναι ελαφρώς κοίλη. Τα ζεμπού διαθέτουν μία καμπούρα αμέσως μετά τον λαιμό. Η λεκάνη είναι προεξέχουσα και οι γοφοί πλατείς και πεπλατυσμένοι. Τα θηλυκά διαθέτουν μαστό συνδεδεμένο κάτω από το στομάχι προς το πίσω μέρος του ζώου.
Οι αγελάδες έχουν ένα στομάχι με 4 τμήματα. Πολλές φορές καταπίνουν και μεταλλικά αντικείμενα. Είναι ζώα μηρυκαστικά, που σημαίνει ότι ξαναφέρνουν την τροφή τους στο στόμα και την αναμασούν. Η τροφή τους περιλαμβάνει κυρίως χόρτα. Η διάρκεια της κύησης είναι 9 μήνες. Ένα νεογέννητο μοσχαράκι ζυγίζει από 25 μέχρι 45 κιλά. Το παγκόσμιο ρεκόρ για τον βαρύτερο ταύρο, κατείχε ένας ταύρος, ονόματι Ντονέτο, ο οποίος παρουσιάστηκε το 1955 σε έκθεση στο Αρέτσο. Ζύγιζε 1.740 κιλά. Οι αγελάδες ζουν συνήθως 15 χρόνια και σπάνια μπορούν να φτάσουν ως τα 25 χρόνια.
Προέλευση
μικρογραφία|Κοπάδι από αγελάδες δίπλα στη [[Λίμνη Κερκίνη.]] μικρογραφία|Ράτσα ελβετικής αγελάδας που χρησιμοποιείται τόσο για το γάλα της όσο και για παραγωγή κρέατος (διπλού σκοπού). Η φωτογραφία ελήφθη σε υψόμετρο 1.575 μέτρων, στις 7 Ιουλίου 2009.
Δεν είναι γνωστό πότε εξημερώθηκε το ζώο από τον ούρο και έγινε κατοικίδιο. Η αρχική του πατρίδα θεωρείται η Ασία και μάλλον η εξημέρωση έγινε στη Μέση Ανατολή. Από εκεί εξαπλώθηκε σε όλο τον κόσμο και προσαρμόστηκε ανάλογα με τους φυσικούς παράγοντες κάθε τόπου. Αποτέλεσμα ήταν να δημιουργηθούν ποικίλες φυλές. Η σημερινή μορφή της «βελτιωμένης» αγελάδας διαμορφώθηκε με ανθρώπινη παρέμβαση και συγκεκριμένα με τη χρήση ζωοτεχνικών μεθόδων, όπως επιλογή, αιμομιξία, πλούσια διατροφή και διασταύρωση. Η «βελτίωση» αυτή προχώρησε πιο πολύ στα δυτικά, εξαιτίας του εύκρατου κλίματος και της υγρασίας στις παράκτιες περιοχές και στα νησιά της Μάγχης, όπως επίσης στην Αγγλία και στη Βόρεια Θάλασσα. Οι βελτιωμένες φυλές μεταφέρθηκαν και κατέκτησαν την Αμερική και άρχισαν να επεκτείνονται σε όλο τον κόσμο.
Χρήσεις
Η αγελάδα χρησιμοποιείται για το γάλα που παράγει και για αναπαραγωγή (αν και στην πράξη κάποιες ράτσες αγελάδων χρησιμοποιούνται, παράλληλα, και για παραγωγή κρέατος). Το βόδι και το μοσχάρι χρησιμοποιείται για παραγωγή κρέατος, ενώ οι ταύροι χρησιμοποιούνται αποκλειστικά για αναπαραγωγή. Παλαιότερα, τα βόδια χρησιμοποιούνταν και από γεωργούς για δουλειές όπως η άροση,
Ασθένειες και ασφάλεια για τους ανθρώπους
Οι βελτιωμένες αγελάδες είναι περισσότερο ευάλωτες στις ασθένειες, επειδή με τον ενσταβλισμό απομακρύνθηκαν από τη φυσική ζωή. Πολλές αγελάδες υποφέρουν από διαταραχές, με σοβαρότερη τη σπογγώδη εγκεφαλοπάθεια, η οποία είναι επίσης γνωστή ως «Νόσος των Τρελών Αγελάδων». Η εν λόγω νόσος μεταδίδεται στον άνθρωπο μέσω της τροφικής αλυσίδας και εμφανίστηκε για πρώτη φορά στην Αγγλία, τη δεκαετία του 1990. Στη συνέχεια μεταδόθηκε και σε άλλες χώρες και οδήγησε στην απαγόρευση εισαγωγής βόειου κρέατος και παραγώγων από το Ηνωμένο Βασίλειο προς τις άλλες χώρες της Ευρώπης.
Τον Οκτώβριο του 2015, ο IARC κατάταξε την κατανάλωση κόκκινου κρέατος στην Κατηγορία 2Α: Πιθανώς (probable) καρκινογενή για τον άνθρωπο, χωρίς όμως να έχει αποδειχθεί η (αρχική) υπόθεση ότι το κόκκινο κρέας προκαλεί καρκίνο του εντέρου, ενώ την κατανάλωση επεξεργασμένου κρέατος στην Κατηγορία 1: Καρκινογενή για τον άνθρωπο.
Εξωτερικοί σύνδεσμοι
Κατηγορία:Αγελάδα Κατηγορία:Εξημερωμένα ζώα
Ότομν Πελτιέρ
Η Ότομν Πελτιέρ (γεννημένη στις 27 Σεπτεμβρίου του 2004) είναι αυτόχθων ακτιβίστρια υπέρ του καθαρού νερού από το Anishinaabe της νήσου Μανιτούλιν, στο Οντάριο, του Καναδά. Είναι επικεφαλής για την προστασία του νερού για το έθνος Anishnabek και έχει ονομαστεί "πολεμίστρια του νερού". Το 2018, σε ηλικία δεκατριών ετών, η Πελτιέρ μίλησε σε παγκόσμιους ηγέτες στη Γενική Συνέλευση του Οργανισμού Ηνωμένων Εθνών για το θέμα της προστασίας του νερού.
Τα πρώτα χρόνια
Η Πελτιέρ ζει στη λίμνη Χιούρον, σε μια από τις μεγαλύτερες ομάδες λιμνών γλυκού νερού στον πλανήτη. Προέρχεται από το Wikwemkoong, αλλά επί του παρόντος ζει στην Οτάβα και φοιτά στο Γυμνάσιο St. Mother Teresa. Η Πελτιέρ μεγάλωσε κατανοώντας τη σημασία του νερού και την ανάγκη προστασίας του. Υποστηρίζει το καθολικό δικαίωμα στο καθαρό πόσιμο νερό, προωθώντας την ευαισθητοποίηση για τα δικαιώματα στο νερό και διασφαλίζοντας ότι οι κοινότητες έχουν πρόσβαση σε καθαρό, ασφαλές και αξιόπιστο πόσιμο νερό. Από την ηλικία των 8 ετών, η Πελτιέρ παρακολουθούσε τελετές νερού στην πατρίδα της. Συνεχίζει το έργο της για την ελεύθερη πρόσβαση σε καθαρό νερό που αφορά τους αυτόχθονες πληθυσμούς σε όλον τον κόσμο. Μεγάλο μέρος της έμπνευσης και της γνώσης της προέρχεται από τη θεία της, Τζοζεφίν Μαντάμιν, η οποία ήταν επίσης γνωστή ακτιβίστρια για το δικαίωμα στο καθαρό νερό.
Υπεράσπιση του νερού
Η Πελτιέρ έγινε γνωστή σε εθνικό και σε διεθνές επίπεδο όταν, σε μια συνεδρίαση της Συνέλευσης των Πρώτων Εθνών, έδωσε στον Καναδό Πρωθυπουργό Τζαστίν Τριντό μια χάλκινη κατσαρόλα και, παρόλο που δεν είχε χρόνο να εκφωνήσει την ομιλία που είχε προετοιμάσει, αντιμετώπισε μίλησε στον Τριντό για την αντιμετώπισή του σχετικά με την προστασία του νερού και την υποστήριξή του στους αγωγούς. Η πράξη της ενέπνευσε τη Συνέλευση των Πρώτων Εθνών να δημιουργήσει το ταμείο Niabi Odacidae. Η Πελτιέρ έχει παρακολουθήσει διεθνείς εκδηλώσεις όπως το Συνέδριο για το Κλίμα των Παιδιών στη Σουηδία.
Τον Απρίλιο του 2019, η Πελτιέρ ανακηρύχθηκε επικεφαλής επίτροπος νερού από το έθνος Anishinabek Αυτή τη θέση κατείχε προηγουμένως τη θεία της, Τζοζεφίν Μαντάμιν.
Τον Σεπτέμβριο του 2019, η Πελτιέρ προτάθηκε για Διεθνές Παιδικό Βραβείο Ειρήνης και μπήκε στον κατάλογο Επιστημονικών Υπερασπιστών του 2019 των Ηνωμένων Πολιτειών. Κλήθηκε επίσης να μιλήσει στη Σύνοδο Κορυφής για τη Δράση για το Κλίμα του Γενικού Γραμματέα των Ηνωμένων Εθνών.
Στην ομιλία που εκφώνησε η Πελτιέρ στο Οικονομικού Φόρουμ στο Νταβός, ανέφερε τα εξής: «Ολοι νοιάζονται μόνο για τον τρόπο που θα βγάλουν περισσότερα χρήματα. Μήπως ήρθε η ώρα να επικεντρωθούμε στα άλλα σημαντικά θέματα της ζωής;». Με τη συγκεκριμένη ομιλία, η Πελτιέρ στηλίτευσε την αδυναμία των πολιτικών να τηρήσουν στην πράξη της υποσχέσεις τους για περιβαλλοντικά θέματα και να τα αντιμετωπίσουν με τη δέοουσα σοβαρότητα.
Μετά την πανδημία COVID-19, η Πελτιέρ μίλησε για τη σημασία της πρόσβασης σε καθαρό νερό για τις κοινότητες των Πρώτων Εθνών, όπου τα κρούσματα COVID-19 ήταν ιδιαίτερα σοβαρά.
Δημόσια αντίδραση και αντίκτυπος
Η Πελτιέρ έλαβε τον τίτλο "πολεμίστρια του νερού" (NAAEE, 2018). Υπήρξε η φωνή για το καθολικό δικαίωμα σε καθαρό πόσιμο νερό, και ειδικά για το ασφαλές πόσιμο νερό για τις αυτόχθονες κοινότητες στον Καναδά.
Η Πελτιέρ χρησιμοποιεί διάφορες πλατφόρμες κοινωνικής δικτύωσης όπως το Facebook και το Instagram, όπου έχει περισσότερους από 100 χιλιάδες ακόλουθους, για να διαδώσει την υπεράσπισή της στο νερό (Zettler, 2019). Συνολικά, έχει λάβει τεράστια υποστήριξη από νέους, από πολιτικούς και από άλλους ακτιβιστές. Έχει συμβάλει σημαντικά στα θέματα της απουσίας καθαρού πόσιμου νερού σε αυτόχθονες κοινότητες.
Η από εμφανίστηκε στην ταινία μικρού μήκους ντοκιμαντέρ, The Water Walker, η οποία έκανε πρεμιέρα στο Διεθνές Φεστιβάλ Κινηματογράφου του Τορόντο το 2020.
Εξωτερικοί σύνδεσμοι
Κατηγορία:Ακτιβιστές για την κλιματική αλλαγή
Μαρία της Γαλλίας (1344-1404)
H Μαρία, γαλλ. Marie de Valois de Bar (18 Σεπτεμβρίου 1344 - 15 Οκτωβρίου 1404) από τον Οίκο των Βαλουά ήταν πριγκίπισσα της Γαλλίας και με τον γάμο της έγινε δούκισσα του Μπαρ.
Βιογραφία
Ήταν η δεύτερη κόρη του Ιωάννη Β΄ της Γαλλίας και της Μπόννης του Οίκου του Λουξεμβούργου, κόρης του Ιωάννη της Βοημίας.
Η Μαρία είχε μία εκτεταμένη βιβλιοθήκη και απέκτησε έργα με μία ποικιλία θεμάτων. Διάβαζε μυθιστορήματα και ποίηση, αλλά επίσης και έργα ιστορίας και θεολογίας. Ο συγγραφέας Ζαν ντ'Αρράς αφιέρωσε το έργο του Roman de Mélusine σε αυτήν.
Η Μαρία απεβίωσε 60 ετών.
Οικογένεια
Παντρεύτηκε το 1364 τον Ροβέρτο των Μονμπελιάρ δούκα του Μπαρ και είχε τέκνα:
Πηγές
Κατηγορία:Οίκος των Βαλουά
Ζωρζ Μουστακί
Ο Ζωρζ Μουστακί (γαλ. Georges Moustaki, 3 Μαΐου 1934 − 23 Μαΐου 2013) ήταν Γάλλος τραγουδιστής με Ελληνική καταγωγή και συνθέτης, που γεννήθηκε και μεγάλωσε στην Αλεξάνδρεια της Αιγύπτου. Η οικογένειά του ήταν και το αρχικό του όνομα ήταν Τζουζέππε (Giuseppe Mustacchi).
Βιογραφικά στοιχεία
Ο Ζωρζ Μουστακί γεννήθηκε στην Αλεξάνδρεια και πέθανε στη Νίκαια. Οι γονείς του ονομάζονταν Νεσίμ και Σάρα και κατάγονταν από την Κέρκυρα. Στην κοσμοπολίτικη Αλεξάνδρεια είχαν ένα βιβλιοπωλείο και έρχονταν σε επαφή με πολλές κουλτούρες. Στο σπίτι μιλούσαν κατά κανόνα ιταλικά, αλλά στους δρόμους με τα άλλα παιδιά μιλούσε αραβικά. Οι γονείς του έδωσαν στον μικρό Μουστακί και στις αδελφές του γαλλική παιδεία, βάζοντάς τον σε γαλλικό σχολείο. Όμως, δεν απαρνήθηκε τις ελληνικές ρίζες του αν και δεν έμαθε τη γλώσσα. Ο ίδιος λέει για την καταγωγή του σε συνέντευξή του: right|thumb|200px ''«Έχω γεννηθεί στην Αλεξάνδρεια και έτσι έχω μια ιδιαίτερη ευαισθησία σε ό,τι ελληνικό έφεραν και έσπειραν οι Πτολεμαίοι στη γενέτειρά μου. Είμαι Έλληνας από πατέρα, μητέρα και παππού, με ρίζες στη Μικρά Ασία, τα Ιωάννινα, τη Ζάκυνθο και την Κέρκυρα. Η Αλεξάνδρεια, αν και μου χάρισε τον κοσμοπολιτισμό των Πτολεμαίων, με απομάκρυνε από την ελληνικότητά μου. Η Αίγυπτος ζούσε τότε σ' ένα κοσμοπολίτικο, πολύγλωσσο παζάρι. Οι άνθρωποι επικοινωνούσαν σε πολλές γλώσσες - αραβικά, αγγλικά, γαλλικά. Η Αλεξάνδρεια με άνοιξε στον κόσμο… Οι πρόγονοί μου μιλούσαν όλοι ελληνικά. Η θεία μου η Ροζάντι μέχρι τα πέντε χρόνια της αρνιόταν να μιλήσει, έως τη μέρα που ήρθαν στο σπίτι συγγενείς από την Ιταλία. Από τότε, η θεία άρχισε να μιλάει, αλλά μόνο στα ιταλικά. Έτσι, εξαιτίας της επιλεκτικής αλαλίας της θείας μου, τα ελληνικά απαγορεύτηκαν στην οικογένειά μου και η γλώσσα του Δάντη έγινε η μητρική μου γλώσσα.»''
Το 1951 πήγε στο Παρίσι και εντυπωσιάστηκε από τον τραγουδοποιό Ζωρζ Μπρασέν (Georges Brassens) σε τέτοιο βαθμό ώστε άλλαξε το όνομά του από «Γιουσέφ» σε «Ζωρζ». Ο Μουστακί παντρεύτηκε πολύ νέος, σε ηλικία 20 ετών, και έχει μια μεγάλη οικογένεια, μέλη της οποίας ζουν σε Γαλλία, Ισραήλ, Βραζιλία και Βενεζουέλα.
Καριέρα
Ο Μουστακί τραγούδησε σε πολλές γλώσσες: γαλλικά, ιταλικά, ελληνικά, πορτογαλικά, ισπανικά, αγγλικά και αραβικά. Τα εκατοντάδες τραγούδια του έχουν ρομαντικό ύφος και οι στίχοι του είναι ποιητικοί. Οι μελωδίες του είναι απλές και εύκολα αφομοιώσιμες από το κοινό.
Εκτός από τον ίδιο, τα τραγούδια του έχουν τραγουδήσει σπουδαίοι τραγουδιστές και τραγουδίστριες, όπως η Εντίτ Πιάφ (μεταξύ άλλων το περίφημο: Μιλόρντ - Milord), η Δαλιδά (όπως τη μεγάλη επιτυχία: Τζίτζι λ’ αμορόζο - Gigi l'amoroso), η Μπαρμπαρά (Barbara), η Μπριζίτ Φοντέν (Brigitte Fontaine), ο Χέρμπερτ Παγκανί (Herbert Pagani), η Φρανς Γκαλ (France Gall) και η Σίντι Ντανιέλ (Cindy Daniel).
Τη δεκαετία του 1960 μετέφρασε στα γαλλικά και τραγούδησε τραγούδια του Μάνου Χατζιδάκι. Έτσι ξανασυνδέεται με την ελληνική του ρίζα και το 1966 επισκέπτεται την Ελλάδα για πρώτη φορά. Αργότερα θα πει πολλά τραγούδια του Χατζιδάκι, μεταξύ άλλων την «Πορνογραφία».
Το 1970 πρωταγωνίστησε με τον Μίκη Θεοδωράκη στην ταινία μικρού μήκους (διάρκειας 20΄) του Ροβήρου Μανθούλη: «ΕΙΜΑΣΤΕ ΔΥΟ» («NOUS SOMMES DEUX»), στην οποία τραγουδά στα γαλλικά τα τραγούδια που είχε γράψει στη φυλακή ο Μίκης.
Στην Ελλάδα έγιναν μεγάλες επιτυχίες τα τραγούδια του: Τα δύο αυτά τραγούδια μαζί με άλλα, σε ελληνική απόδοση του Δημήτρη Χριστοδούλου, ερμήνευσε το 1979 ο Αντώνης Καλογιάννης στο δίσκο:
Συγγραφέας
Μια λιγότερο γνωστή ιδιότητά του είναι η συγγραφική. Έχει εκδώσει τέσσερα βιβλία, από τα οποία τρία έχουν κυκλοφορήσει και στα ελληνικά:
Εξωτερικοί σύνδεσμοι
Κατηγορία:Γάλλοι ελληνικής καταγωγής Κατηγορία:Έλληνες άνδρες τραγουδιστές Κατηγορία:Έλληνες τραγουδοποιοί Κατηγορία:Γάλλοι άνδρες τραγουδιστές Κατηγορία:Γαλλοεβραίοι Κατηγορία:Εβραίοι μουσικοί Κατηγορία:Λήμματα που χρειάζονται παραπομπές Κατηγορία:Λήμματα που χρειάζονται παραπομπές από 05/2013 Κατηγορία:Σεφαρδίτες Κατηγορία:Έλληνες της Αιγύπτου Κατηγορία:Ιταλόφωνοι τραγουδιστές
Ειδικές δυνάμεις
thumb|Άνδρες των Αμερικανικών Ειδικών Δυνάμεων το [[2001]] Με τον όρο ειδικές δυνάμεις αναφέρονται οι ειδικά εκπαιδευμένες στρατιωτικές ομάδες και μονάδες που καλούνται να αναλάβουν εξειδικευμένες επιχειρήσεις όπως για παράδειγμα αναγνώριση, ανορθόδοξο πόλεμο, υποβρύχιες καταστροφές και αντιτρομοκρατικές επιχειρήσεις.
Συνήθως είναι μικρές σε μέγεθος μονάδες, ευέλικτες στις κινήσεις τους και αναλαμβάνουν τόσο μυστικές όσο και φανερές επιχειρήσεις ανορθόδοξες και συχνά υψηλού κινδύνου, με σκοπό να πετύχουν πολιτικούς ή στρατιωτικούς στόχους υπέρ μίας εξωτερικής πολιτικής.
Ρόλος
Σε καιρό πολέμου η αποστολή τους είναι να δρουν πίσω από τις γραμμές του εχθρού και όχι στην πρώτη γραμμή, όπως το πεζικό, τα τεθωρακισμένα και άλλα σώματα.
Κύριο αντικείμενο είναι οι δολιοφθορές, με σκοπό να αποδιοργανώνουν τον εχθρό εκ των έσω, καταστρέφοντας τις επικοινωνίες του, εμποδίζοντας τους εφοδιασμούς των μονάδων του με στρατιωτικό προσωπικό και πολεμικό υλικό, «ανοίγοντας τον δρόμο» για το πεζικό και άλλων χερσαίων δυνάμεων, καθώς και η εξουδετέρωση επίγειων σταθμών ραντάρ και άλλων στρατηγικής σημασίας στόχων, προς διευκόλυνση της αεροπορίας ώστε να πραγματοποιεί ανενόχλητη βομβαρδισμούς κατά εχθρικών στόχων.
Παραπομπές
«Ο Καταδρομέας»
Γεωργίου Δ. Αραμπατζή (υποστράτηγου ε.α.), Αθήνα, Φεβρουάριος 2000, Εκδόσεις : ΙΔΙΩΤΙΚΗ, ISBN 960-91295-0-1
Ειδικες δυναμεις Κατηγορία:Πολεμικά επαγγέλματα
Κωνσταντίνος Δημητριάδης (γλύπτης)
Ο '''Κωνσταντίνος Θ. Δημητριάδης''' (Στενήμαχος Ανατολικής Ρωμυλίας, 1881 – Αθήνα, 28 Οκτωβρίου 1943) ήταν Έλληνας γλύπτης, ακαδημαϊκός και ολυμπιονίκης.
Η ζωή του
Σπούδασε γλυπτική στο Σχολείο των Τεχνών της Αθήνας (τη μετέπειτα Ανωτάτη Σχολή Καλών Τεχνών) με δάσκαλο τον Γεώργιο Βρούτο. Το 1903 έλαβε την Αβερώφειο υποτροφία για να συνεχίσει τις σπουδές του στο Μόναχο. Τον επόμενο χρόνο, μετακόμισε στο Παρίσι, όπου σπούδασε στην Ακαδημία της Γκραντ Σωμιέρ (Académie de la Grande Chaumière) και στη Σχολή Καλών Τεχνών (École des Beaux-Arts). Το 1905 άνοιξε δικό του εργαστήριο στο Παρίσι, ενώ αργότερα άνοιξε και δεύτερο εργαστήριο στο Λονδίνο.
Παντρεύτηκε πρώτη φορά με πολιτικό γάμο τη Γαλλίδα Ανζέλ Μοντέιγ (Angele Monteil) το 1908, αλλά ο γάμος αυτός κατέληξε στο διαζύγιο το 1927. Το 1928 παντρεύτηκε στο Παρίσι, με ορθόδοξο γάμο, τη Σόνια Δ. Μαριέττη. μικρογραφία|Ο Δισκοβόλος (1927), Λεωφ. Βασ. Κωνσταντίνου, Παναθηναϊκό Στάδιο, Αθήνα Συμμετείχε στους Ολυμπιακούς Αγώνες του 1924 στο Παρίσι, όχι σε αθλητικό αγώνισμα αλλά στη γλυπτική, αφού το πρόγραμμα των αγώνων περιελάμβανε και καλλιτεχνικούς αγώνες. Το έργο του Ο δισκοβόλος (Discobole Finlandais) κέρδισε το χρυσό μετάλλιο. Το έργο αυτό σήμερα βρίσκεται στη Νέα Υόρκη, ενώ αντίγραφό του βρίσκεται στην Αθήνα, απέναντι από το Παναθηναϊκό Στάδιο.
thumb|Προτομή του Κωστή Παλαμά, από τη συλλογή του Φιλολογικού Συλλόγου Παρνασσός Το 1930 επέστρεψε στην Αθήνα και, με παρέμβαση του Ελευθέριου Βενιζέλου, διορίστηκε πρώτος διευθυντής της Ανωτάτης Σχολής Καλών Τεχνών και καθηγητής της γλυπτικής, θέση που διατήρησε έως το θάνατό του. Σ' αυτόν οφείλεται η ίδρυση των πρώτων παραρτημάτων της Σχολής στους Δελφούς, την Ύδρα και τη Μύκονο, ενώ με δική του πρωτοβουλία πραγματοποιήθηκε η ελληνική συμμετοχή στην 20ή Μπιενάλε της Βενετίας το 1936.
Συνεργάστηκε επίσης με τους καλλιτέχνες Φωκίωνα Ρώκ και Θωμά Θωμόπουλο για το μνημείο του Αγνώστου Στρατιώτου στην Πλατεία Συντάγματος της Αθήνας (1932). Το 1936 εκλέχτηκε τακτικό μέλος της Ακαδημίας Αθηνών και το 1937 τιμήθηκε με το Εθνικό Αριστείο Γραμμάτων και Τεχνών. Το 1938 συμμετείχε στην Πανελλήνια Έκθεση.
Εξωτερικοί σύνδεσμοι
Κατηγορία:Έλληνες γλύπτες Κατηγορία:Έλληνες Ολυμπιονίκες Κατηγορία:Μέλη της Ακαδημίας Αθηνών
Αλέκσι Λέπα
Ο Αλέκσι Λέπα (γεννημένος στις 2 Σεπτεμβρίου 1994) είναι Φινλανδός αθλητής της σκοποβολής.
Το 2018 στο Παγκόσμιο πρωτάθλημα σκοποβολής της Τσανγκγουόν αναδείχθηκε παγκόσμιος πρωταθλητής στα 300 μέτρα τουφέκι στάνταρτ και στα 300 μέτρα τουφέκι τριών στάσεων και το ίδιο έτος στο 50o Παγκόσμιο πρωτάθλημα σκοποβολής ενόπλων του Τουν κατέκτησε το αργυρό μετάλλιο στα 300 μέτρα τουφέκι στάνταρτ ομαδικό.
Με την εθνική ομάδα σκοποβολής της Φινλανδίας συμμετείχε στους Παγκόσμιους στρατιωτικούς αγώνες της Γουχάν το 2019 όπου κέρδισε το αργυρό μετάλλιο στα 300 μέτρα στρατιωτικό τουφέκι ταχύτητας ομαδικό.
Το 2021 στο Ευρωπαϊκό πρωτάθλημα σκοποβολής του Όσιγιεκ κατέκτησε το χάλκινο μετάλλιο στα 300 μέτρα τουφέκι τριών στάσεων ομαδικό μικτό. Είναι αθλητής του συλλόγου Haminan Ampumaseura και κατοικεί στη Χάμινα.
Παραπομπές
Κατηγορία:Φινλανδοί αθλητές της σκοποβολής Κατηγορία:Αθλητές της σκοποβολής στους Παγκόσμιους Στρατιωτικούς Αγώνες 2019 Κατηγορία:Κάτοχοι μεταλλίων του Ευρωπαϊκού Πρωταθλήματος Σκοποβολής Κατηγορία:Κάτοχοι μεταλλίων του Παγκοσμίου Πρωταθλήματος Σκοποβολής
Τομ Χοφ
Ο Τόμας Τζον Χοφ, ή απλά Τομ Χοφ (γεννημένος στις 9 Ιουνίου 1973) είναι Αμερικανός παλαίμαχος διεθνής πετοσφαιριστής. Έχει ύψος 2,03 μέτρα και αγωνιζόταν στη θέση του διαγώνιου.
Καριέρα
Ο Τομας Χοφ εκανε τα πρώτα του βήματα στο χώρο της πετοσφαίρισης κατά τη διάρκεια των σπουδών του σε πανεπιστήμια της Αμερικής και συγκεκριμένα στο Οχάιο Στέιτ και στο Λονγκ Μπιτς Στέιτ.
Το 2001 ταξίδεψε στην Ελλάδα για λογαριασμό του Ηρακλή Θεσσαλονίκης, στον οποίο παρέμεινε για αρκετά χρόνια. Με την ομάδα του Ηρακλή κατέκτησε το Κύπελλο Ελλάδας το 2002 και το 2006, ενω το ίδιο έτος έφτασε στον τελικό του CEV Τσάμπιονς Λίγκ.
Την περίοδο 2006-07 αγωνίστηκε στη ρωσική Λοκομοτίβ Μπέλγκοροντ.
Τη σεζόν 2007-08 αγωνίστηκε στην Φάκελ Νόβι Ουρενγκόι, ομάδα επίσης της Ρωσίας.
Το 2008 επέστρεψε στην Ελλάδα και πήρε μεταγραφή στον Ολυμπιακό Πειραιώς, με τον οποίο κατέκτησε το Πρωτάθλημα αλλά και το Κύπελλο Ελλάδος του 2009.
Πέρα από τη Ρωσία και την Ελλάδα, ο Τζον Χοφ έχει αγωνιστεί επίσης στην Ιαπωνία και το Πουέρτο Ρίκο.
Διεθνείς συμμετοχές
Ο Τζον Χοφ έχει πραγματοποιήσει αρκετές συμμετοχές με την Εθνική ομάδα πετοσφαίρισης των ΗΠΑ.
Μεταξύ άλλων, έχει συμμετάσχει με την εθνική ομάδα τη χώρας του στους Ολυμπιακούς Αγώνες του 2008, στους οποίους μάλιστα κατέκτησε και το χρυσό μετάλλιο.
Πηγές
Κατηγορία:Αμερικανοί πετοσφαιριστές Κατηγορία:Αμερικανοί Ολυμπιονίκες Κατηγορία:Ολυμπιονίκες της πετοσφαίρισης Κατηγορία:Πετοσφαιριστές ΟΣΦΠ Κατηγορία:Πετοσφαιριστές Ηρακλή
Ναντιέζντα Γκρανόφσκαγια
Η Ναντία Ολεξάντριβνα Γρανόφσκαγια - Μέϊχερ (Наді́я Олекса́ндрівна Ме́йхер, 10 Απριλίου 1982) είναι Ουκρανή τραγουδίστρια, ηθοποιός, παρουσιάστρια και πρώην μέλος του ρωσο-ουκρανικού γυναικείου συγκροτήματος ΒΙΑ Γκρα.
ВИА Гра
Η Ναντιέζντα ήταν τραγουδίστρια στο ρωσο-ουκρανικό συγκρότημα ВИА Гра, από την περίοδο (2000-2002, 2002-2006 και 2009-2011), συνέχισε σόλο καριέρα από το 2011 και έπειτα.
Μέλη σε λίστα
Έρικα Γκέρτσεκ (2013-σήμερα) Μίσα Ρομάνοβα (2013-σήμερα) Αναστασία Κοζεβνίκοβα (2013-σήμερα) Αλιόνα Βίνιτσκαγια (2000-2003) Ναντιέζντα Γκρανόφσκαγια (2000-2002) (2002-2006) (2009-2011) Τετιάνα Νάϊνικ (2002) Άννα Σεντοκόβα (2002-2004) Βέρα Μπρέζνιεβα (2003-2007) Σβετλάνα Λομποντά (2004) Αλμπίνα Τζαναμπάγεβα (2004-2012) Χριστίνα Κοτς-Γότλιπ (2006) Όλγα Ρομανόφσκαγια (2006-2007) Μεσέντα Μπαγκαουντίνοβα (2007-2009) Τατιάνα Κοτόβα (2008-2010) Σάντα Δημόπουλος (2011-2012) Γιέβα Μπουσμινά (2010-2012).
Προσωπική Ζωή
Η Ναντιέζντα Γκρανόφκαγια έχει δύο παιδιά.
Εξωτερικοί σύνδεσμοι
Κατηγορία:Ουκρανές τραγουδίστριες Κατηγορία:Ουκρανοί ηθοποιοί
Αίγειρος Ροδόπης
μικρογραφία|Εκκλησία Αιγείρου (Νέο Καβακλί)|300px Η Αίγειρος είναι ένα χωριό 12 χιλιόμετρα νοτιοδυτικά της Κομοτηνής, στον Νομό Ροδόπης το οποίο ιδρύθηκε το 1923. Σύμφωνα με το σχέδιο Καλλικράτης, μαζί με το Αγροτικό Ορφανοτροφείο και τη Μεσσούνη συναποτελούν την τοπική κοινότητα Αιγείρου που ανήκει στην δημοτική ενότητα Αιγείρου του δήμου Κομοτηνής. Σύμφωνα με την απογραφή 2011 έχει πληθυσμό 924 κατοίκους. Η τοπική κοινότητα Αιγείρου είναι χαρακτηρισμένη ως αγροτικός πεδινός οικισμός, με έκταση 29,358 χμ² (2011).
Όνομα
Η κοινότητα αρχικά ονομαζόταν Κιρ Τσιφλίκ (μεταφράζεται από τα Τούρκικα ως "kir çiftlik" δηλαδή "το βρώμικο τσιφλίκι-χωράφι") και στη συνέχεια Νέον Καβακλί (από το όνομα της πόλης στην βόρεια Θράκη (σήμερα Τοπόλοβγκραντ στη Βουλγαρία) όπου οι κάτοικοι ήρθαν ως πρόσφυγες - από το την πόλη Καβακλί. Στις 7 Ιουνίου 1957 το χωριό μετονομάστηκε στο σημερινό όνομα Αίγειρος (ΦΕΚ. 119/1957).
Ιστορία
Οι κάτοικοι του χωριού ήρθαν ως πρόσφυγες από την Ανατολική Ρωμυλία και συγκεκριμένα από το χωριό Καβακλί (σήμερα Τοπόλοβγκραντ Βουλγαρίας) και την Κεσσάνη της Ανατολικής Θράκης (σήμερα στην Τουρκία). Το χωριό έχει πληθυσμό 924 κάτοικους.
Αξιοθέατο του χωριού είναι η εκκλησία του Αγίου Αθανασίου. Κάθε 18 Ιανουαρίου γίνεται το κεντρικό πανηγύρι του χωριού το οποίο είναι αφιερωμένο στον Άγιο Αθανάσιο. Η εικόνα του Αγίου Αθανασίου στην εκκλησία την έφεραν οι πρόσφυγες από το Μουζάλι της Ανατολικής Θράκης.
Πληθυσμός
(σε παρένθεση ο πληθυσμός της τοπικής κοινότητας)
[σε αγκύλη ο πληθυσμός της δημοτικής ενότητας]
Πηγές
Κατηγορία:Χωριά του νομού Ροδόπης Κατηγορία:Δήμος Κομοτηνής
Κανάκης (όνομα)
Κανάκης, ελληνικό αντρικό κύριο όνομα (όνομα βαφτιστικό).
Ετυμολογία του ονόματος
Όνομα μεσαιωνικής προέλευσης, από το μεσαιωνικό κανάκι, από το αρχαιοελληνικό καναχή «ήχος μετάλλων και μουσικών οργάνων», ουσιαστικό σχηματισμένο σε -αχή — πρβλ. στοναχή «αναστεναγμός» — που προέρχεται από το ινδοευρωπαϊκό *kan- «ηχώ, τραγουδώ» (πρβλ. λατινικό cano, γαλλικό chanter, ισπανικό cantar, γοτθικό hana «κόκορας», γερμανικό Hahn, αγγλικό hen «κότα» κ.ά.) — Η σημασιολογική μεταβολή μεταξύ των λέξεων καναχή και κανάκι είναι παράλληλη προς αυτή του ουσιαστικού χάδι (βλ. Χάιδω) < μεσαιωνικό ἠχάδι(ο)ν «τραγούδι», υποκοριστικό του αρχαιοελληνικού ἦχος. Κατά το λεξικό του Ιδρύματος Τριανταφυλλίδη, το μεσαιωνικό κανάκι από το κανάκιον, ίσως από αρχαιοελληνικό καναχή «οξύς ήχος», από τις κραυγές που κάνουν τα μικρά όταν τα κανακεύουν, με εισαγωγή του επιθήματος -άκι.
Ονομαστική εορτή
Την Κυριακή των αγίων Πάντων (κινητή εορτή, 56 ημέρες, 8 εβδομάδες, μετά το Πάσχα).
Διάδοση του ονόματος
Από την έννοια του πολυαγαπημένου μέσα στην οικογένεια, που θα μεγαλώσει με χάδια και περιποιήσεις, ο Μπούτουρας το κατατάσσει στα «Ονόματα εξ ηθικών προτερημάτων». Σημασιολογικά παρεμφερές με τα βαφτιστικά Χάιδω, Χαϊδεμένη, Χαϊδευτός. Σε μια προσπάθεια στατιστικής αποτίμησης της συχνότητας των ελληνικών ονομάτων, το βαφτιστικό Κανάκης παρουσιάζεται στις θέσεις 305η–327η της συχνότητας των αντρικών ονόματων.
Σημειώσεις
Κατηγορία:Ανδρικά ελληνικά ονόματα Κατηγορία:Ονόματα από τη λαϊκή παράδοση Κατηγορία:Μεσαιωνικά ονόματα Κατηγορία:Κάρπαθος
Τα Άνθη του Κακού
thumb|250px|Εικονογράφηση της έκδοσης Fleurs du Mal του 1900. Τα Άνθη του Κακού (πρωτότυπος τίτλος στα γαλλικα Les Fleurs du Mal) είναι συλλογή ποιημάτων του Σαρλ Μπωντλαίρ. Πρωτοκυκλοφόρησε σε τρεις διαφορετικές εκδόσεις μεταξύ 1857 και 1868. Εξαιτίας της πρώτης έκδοσης ο Μπωντλαίρ καταδικάστηκε για προσβολή της δημοσίας αιδούς, και έξι από τα ποιήματα του απαγορεύτηκαν.
Το έργο του αυτό, που σήμερα θεωρείται ως το κυριότερο του Μπωντλαίρ, ασχολείται με τους κατοίκους της μεγαλούπολης και την ανία που περιστασιακά αισθάνονται. Επηρέασε το έργο του Ρεμπώ, του Βερλαίν και του Μαλαρμέ και αναγνωρίζεται σήμερα ως η απαρχή της μοντέρνας ευρωπαϊκής ποίησης.